Joli OS

**Joli OS** je operativni sistem baziran na Linux-u koga razvija kompanija Jolicloud. Operativni sistem se također zvao "Jolicloud" do verzije 1.2, kada ga je kompanija preimenovala u "Joli OS". Sada se ime "Jolicloud" odnosi na *cloud* radnu površinu za upravljanje Web aplikacijama, datotekama i uslugama.

## Historija
Projekt je pokrenut u 2008. godini od strane Tariqa Krima - Netvibesovog osnivača. Krim je želio da napravi laptop koji će biti ekološki prihvatljiv. Kasnije je počeo sa gradnjom operativnog sistema, te su mu se pridružila dva druga programera - Romain Huet i Tristan Groléat. Nakon kupovine nekoliko netbook računara i njihovog upoznavanja sa Linux-om, unajmili su prostor u Montorgueil području Pariza. Prva alfa verzija je napravljena uz pomoć "programera, kernel hakera i dizajnera". Atomico Ventures i Mangrove Capital Partners su pridonijeli 4,2 miliona američkih dolara projektu. Verzija 1.0 je objavljena u julu 2010. godine, a verzija 1.1 je objavljena 7. decembra. Verzija 1.2 je objavljena 9. marta 2011.

## Dizajn i kompatibilnost hardvera
Joli OS je u početku bio baziran na operativnom sistemu Ubuntu Netbook Edition, te je kao sa tim sistemom kao osnovom bio prilagođen za netbook računare i ostale računare sa ograničenim prostorom na disku, radne memorije i veličine ekrana. Joli OS je sada baziran na operativnom sistemu Ubuntu sa prilagođenim kernelom.

Joli OS je dizajniran za laku instalaciju, sa Wi-Fi mrežom, Bluetooth funkcijonalnošću i podrškom za 3G modeme. Operativni sistem podržave sve veće netbook računare uključujući modele od sljedećih proizvođača: ASUS, Acer, Dell, HP, MSI, Samsung i Sony. Jolicloud tvrdi da operativni sistem podržava 98% netbook računara sa svim radeći odmah nakon installacije, iako je podržan i za ostale vrste uređaja, do 10 godina starosti: laptopove, desktop računare i čak tablet računare.

Verzija 1.0 operativnog sistema uključuje korisnički interfejs izgrađen uglavnom od HTML5 elemenata koje uključuju pokretač aplikacija, biblioteku aplikacija sa instalacijom/uklanjanjem sa jednim klikom, prikaz svih uređaja povezanim sa korisničkim računom, i socijalni tok aktivnosti koji omogućava korisnicima upoređivanje instaliranih aplikacija. Pokretač prikazuje samo one aplikacije koje su podržane u biblioteci, mada je identičan pregled dostupan bilo kojem uređaju koji može da pokreće Joli OS. Upravljanje računa je dostupno sa bilo kog računara koji ima internetski pretraživač sa HTML5 podrškom. Ugrađivanje HTML5 u Jolicloud je ostvareno preko Chromiuma, koji služi kao temelj prestavljanju Web sadržaja.

## Recenzije verzije 1.0, odaziv zajednice
Recenzenti koji su ocjenjivali Joli OS imaju drugačija mišljenja zavisno od perspektive, tj. da li pišu o korisniku koji je nov Linux-u ili već iskusnom korisniku operativnog sistema. Mike Haney je nazvao Joli OS kao "lagan, besplatan operativni sistem, te da nije potrebno da ste stručnjak u kodiranju za instalaciju i sve drugo što je potrebno netbook računaru. Instalirao sam ga na svoj Lenovo netbook, i radi bez problema - čak bolje od Windows-a 7. Prelazim na Joli OS", po navodima iz Condé Nast Traveler bloga.
"Na prvi pogled, uopšte ne izgleda kao da koristite Linux: nema neobičnih instalacijskih procedura, nema kodiranja, niti pristupanju specijalnim folderima da biste pronašli svoje aplikacije". Također uspoređuje Joli OS sa izgledom i funkcijama iOS-a, operativnog sistema koji se koristi u Apple-ovom iPad-u (također se koristi i na iPhone-u i iPod Touch-u), iako sa folderima i datotekama konvencijonalnog računara.

U Computerworld-u, Serdar Yegulalp piše da je Joli OS 1.0 "ništa više od druge beta verzije, a ne 1.0 izdanje; treba više rada prije nego što je iskreno koristan umjesto da u nama budi znatiželju". Yegulalp je prijavio probleme sa pokretanjem nekih aplikacija kao što su Google Chrome i VLC media player, nestabilnošću P2P aplikacija, nedostupnosti dugmeta za isključivanje od strane ostalih prozora, te nemogućnost hibernacijskog režima iako ga računar podržava. Pribilježio je skoro iste performance sa Windows 7, ali nešto brže vrijeme paljenja. ZDNet-ov reporter David Meyer se sa ovim nije složio, te je prilikom testa performansi Jolicloud-a na Nokia Booklet 3G-u sa korištenjem njenog "neobičnog" ekrana, 720p rezolucije. Napisao je da se "Atom Z530 procesor mučio sa Windows 7 Starter izdanjem, ali kad je Jolicloud u pitanju - pitam se da li ima neka Linux distribucija koja bi mogla biti dostojan protivnik standardnom korisniku?"

U Ars Technici, Ryan Paul je napisao: "Puno je dobrih ideja koji se mogu primijetiti u Jolicloud-u (sada Joli OS) 1.0, ali početni proizvod izgleda nezavršeno". On nije vidio nikakvog razloga da Linux korisnici, pogotovo Ubuntu korisnici pređu na Joli OS. "Unity grafički interfejs u operativnom sistemu Ubuntu je više prefinjen i ima bolju integraciju sa izvornim aplikacijama i ishodišnom platformom", iako bi Joli OS mogao biti bolji izbor za korisnike sa željom za Web aplikacije. Pokazujući činjenicu da je Joli OS 1.0 bio izgrađen na osnovu Ubuntu 9.04 sistema, koji je ubrzo prestao sa podrškom od strane kompanije Canonical Ltd., Paul je napisao: "Pravi izazov će biti nastavak i proširenje Joli OS funkcija te ih razlikovati od drugih distribucija... osiguravajući se da Jolicloud korisnici imaju korist od stabilne platforme sistema Ubuntu." Tariq Krim je debatovao ovu odluku (ostajanje Ubuntu 9.04 sistema u Joli OS 1.0), govoreći da bi kasnije verzije Ubuntu sistema bile manje stabline i zahtjevale veću i nepotrebnu interakciju korisnika za softverske instalacije, da bi bio potpuno funkcionalan. 
Čisti primjeru u kojem su Jolicloud programeri osigurali funkcijonalnost "odmah iz kutije" jest ugrađivanje Poulsbo GMA500 upravljačkih programa, ekrana na dodir i 3G-ja. Rekao je da će se kompanija "pokretati dalje od Ubuntu-a, do rješenja koje će najviše odgovarati korisnicima. Pažljivo pratimo kako ide razvoj Chrome OS-a."

## Jolibook
Jolicloud je 11. novembra 2010. godine, obavio prvi Jolicloud računar nazvani "Jolibook". Proizveden je u Ujedinjenom Kraljevstvu od strane Vye Computers. Ovo je 10.1 inčni netbook računar sa Intel Atom N550 procesorom sa dvije jezgre (dual-core) snage od 1.5&nbsp;GHz. Dolazi sa 1GB radne memorije i sa hard diskom kapaciteta 250GB. Za Jolibook su napravljene dizajnerske ilustracije na samom proizvodu koji dolazi sa sloganom: "brz, zabavan, povezan!". Počeo je sa prodajom 22. novembra 2010. u Ujedinjenom Kraljevstvu za cijenu od £280 (odnosno $449 ili €310) preko Shop.VyePC.com i Amazon.co.uk strana. Kompanija je objavila da nema namjenu distribucije ovog proizvoda izvan Ujedinjenog Kraljevstva u februaru 2011. Dok Vye Computers, ima stranu u Sjedinjenim Državama (vyeusa.com) ona ne prikazuje Jolibook računare. Jolibook tim održava natjecanja u Ujedinjenom Kraljevstvu kojima se mogu osvojiti Jolibook računari.

## Verzija 1.1
Jolicloud je objavio verziju 1.1 u decembru 2010. Nova verzija je bila bazirana na Ubuntu 10.04 LTS (Lucid) sistemu, sa planiranim budućim popravkama od verzije 10.10 (Maverick). Među poboljšanjima, navodi se je poboljšano vrijeme paljenja od 10-20 sekundi na većini testiranih uređaja, 15% poboljšanja u trajanju baterije (testirano na Clevo M110 netbook-u sa Intel Atom N450 procesorom) i podrška za sve rečunare, ne samo netbook računare.

## Verzija 1.2
Verzija 1.2 je objavljena u martu 2011, i preimenovana u Joli OS. Nova verzija ima novi početni ekran, automatski ili gost način prijavljivanja, lokalni sistem datoteka integrisan u radnu površni, udaljeni pristup radnoj površini sa bilo kojeg internetskog pretraživača sa HTML5 podrškom, dodatna pozadinska ažuriranja i podršku za najnoviji Chromium 10 i Adobe Flash 10.2. U verziju 1.2 je ugrađen i Dropbox, čarobnjak za stvaranje Web aplikacija, preglednik lokalnih podataka, pregled Dropbox datoteka i uređivanje koristeći Google Docs.

## Jolicloud online radna površina
Sa Joli OS verzijom 1.2, Jolicloud je službeno odvojen u online radnu površinu za razliku od operativnog sistema. Jolicloud radna površina je kompatibilna sa Google Chrome, Firefox 4 (i novije) i Safari 5 pretraživače kao i eksperimentalna podrška HTML5 na uređaju iPad. Android aplikacija je u izradi. Ranije u martu 2011, Joli OS tim je, preko svoje Facebook strane, objavio da su imaju više od 100,000 korisnika na Google Web Trgovini (engl. *Web Store*).

## Reference
## Vanjski linkovi
* Chrome Web Trgovina (hrvatski) 
* Help centar (engleski)
* Jolicloud Forum na strani techreviewonlineforum.com
* Joli na Dell Mini računaru

Kategorija:Operativni sistemi